रत्न र रशिला च्याम्पियन
आर्मीका रत्नजित तामाङले बाह्रबिसे कप खुला राष्ट्रव्यापी ब्याडमिन्टन प्रतियोगिताको पुरुष एकलको उपाधि जितेका छन् । सिन्धुपाल्चोकको बाह्रबिसेमा शनिबार उनले आफ्नै टिमका नवीन श्रेष्ठलाई २१–१८, २१–१९ ले हराएका थिए । रत्नले १ लाख २५ हजार रुपैयाँ पुरस्कार पाए । नवीनले ६५ हजार पुरस्कार पाए ।
काठमाडौँ — आर्मीका रत्नजित तामाङले बाह्रबिसे कप खुला राष्ट्रव्यापी ब्याडमिन्टन प्रतियोगिताको पुरुष एकलको उपाधि जितेका छन् । सिन्धुपाल्चोकको बाह्रबिसेमा शनिबार उनले आफ्नै टिमका नवीन श्रेष्ठलाई २१–१८, २१–१९ ले हराएका थिए । रत्नले १ लाख २५ हजार रुपैयाँ पुरस्कार पाए । नवीनले ६५ हजार पुरस्कार पाए ।महिला एकलमा आर्मीकी रशिला महर्जन च्याम्पियन भइन् । उनले पनि आफ्नै टिमकी अमिता गिरीमाथि २१–१६, २१–१६ को जित पाइन् । रशिलाले ५० हजार र अमिताले २५ हजार रुपैयाँ पुरस्कार प्राप्त गरे ।उच्च २० वरीयताबाहेकका पुरुष युगलतर्फ कास्कीका विधान अधिकारी र विशाल खड्काले उपाधी जितेका छन् । उनीहरूले सेनाका पविन लिनथेप र सुरोज महर्जनको जोडीलाई २१–१६, २१–१७ ले हरायो । विजेता जोडीले १ लाख र उपविजेताले ५० हजार प्राप्त गरे । भेट्रान्स ४५ वर्षमाथि पर्फेक्ट फिटनेस क्लबका सञ्जय कपाली र श्याम लामाको जोडीले तनहुँका मानबहादुर रानामगर र देवबहादुर थापाको जोडीलाई २१–१८, २१–११ ले हरायो । जिल्लास्तरीय पुरुष युगलमा बाह्रबिसेका अभिषेक गुरुङ र रमेश शेर्पाको जोडी विजयी भए । उक्त जोडीले चौताराका प्रकाश श्रेष्ठ र रमेश श्रेष्ठको जोडीलाई २१–१२, १८–२१, २१–१६ ले हराए । शनिबार पुरुष एकल सेमिफाइनलमा रत्नजितले सेनाकै प्रफुल महर्जनलाई २१–१७, २१–१९ ले र नविनले एपीएफका दीपेश धामीलाई ९–२१, २१–१५, २१–१६ ले हराएका थिए । प्रफुल र दीपेशले समान ३० हजार पाए ।महिला एकलको सेमिफाइनलमा अमिताले पुलिसकी नीता लम्साललाई २१–२३, २१–१०, २१–१२ ले र रशिलाले आर्मीकी अनुमाया राईलाई २१–१४, २१–१४ ले हराए । नीता र अनुमायाले समान १२ हजार ५ सय प्राप्त गरे । विजयी खेलाडीलाई बाह्रबिसे नगरपालिकाका मेयर निमाफुन्जी शेर्पा, उपमेयर सुशीला पाख्रिन, नेपाल ब्याडमिन्टन संघका अध्यक्ष रामजीबहादुर श्रेष्ठलगायतले पुरस्कृत गरे ।